2.

ΠΕΡΙΓΡΑΦΗ ΤΗΣ ΔΙΑΔΙΚΑΣΙΑΣ ΑΝΘΕΚΤΙΚΟΤΗΤΑΣ 2.1. Η διαδικασία ανθεκτικότητας περιλαμβάνει ένα στάδιο συλλογής δεδομένων και ένα πρόγραμμα συσσώρευσης λειτουργίας. 2.2. Στάδιο συλλογής δεδομένων 2.2.1. Ο επιλεγμένος κινητήρας, εξοπλισμένος με το πλήρες σύστημα μετεπεξεργασίας καυσαερίων που περιλαμβάνει τη διάταξη αντικατάστασης για τον έλεγχο της ρύπανσης, ψύχεται έως ότου φτάσει σε θερμοκρασία περιβάλλοντος και πραγματοποιεί κύκλο δοκιμής WHTC με ψυχρή εκκίνηση σύμφωνα με τις παραγράφους 7.6.1 και 7.6.2 του παραρτήματος 4 του κανονισμού ΟΕΕ/ΗΕ αριθ. 49. 2.2.2. Αμέσως μετά τον κύκλο δοκιμής WHTC ψυχρής εκκίνησης, ο κινητήρας λειτουργεί σε εννέα διαδοχικούς κύκλους δοκιμών WHTC θερμής εκκίνησης σύμφωνα με την παράγραφο 7.6.4 του παραρτήματος 4 του κανονισμού ΟΕΕ/ΗΕ αριθ. 49. 2.2.3. Η ακολουθία των κύκλων δοκιμής των σημείων 2.2.1 και 2.2.2 πραγματοποιείται σύμφωνα με τις οδηγίες που παρατίθενται στην παράγραφο 7.6.5 του παραρτήματος 4 του κανονισμού ΟΕΕ/ΗΕ αριθ. 49. 2.2.4. Εναλλακτικά, τα σχετικά δεδομένα μπορούν να συγκεντρωθούν μέσω της οδήγησης οχήματος με πλήρες φορτίο, το οποίο είναι εξοπλισμένο με το επιλεγμένο σύστημα μετεπεξεργασίας καυσαερίων που περιλαμβάνει τη διάταξη αντικατάστασης για τον έλεγχο της ρύπανσης. Η δοκιμή μπορεί να πραγματοποιηθεί είτε στον δρόμο, σύμφωνα με τις απαιτήσεις διαδρομής των σημείων 4.5 έως 4.5.5 του παραρτήματος II του παρόντος κανονισμού και με πλήρη καταγραφή των δεδομένων οδήγησης, είτε σε κατάλληλη δυναμομετρική εξέδρα. Εάν επιλεγεί η δοκιμή στον δρόμο, το όχημα λειτουργεί σε κύκλο δοκιμής με ψυχρό κινητήρα, όπως προβλέπεται στο προσάρτημα 5 του παρόντος παραρτήματος, και στη συνέχεια ακολουθούν εννέα κύκλοι δοκιμής με θερμό κινητήρα, πανομοιότυποι με τον κύκλο ψυχρού κινητήρα, ώστε η απόδοση του κινητήρα να είναι η ίδια με την απόδοση που επιτυγχάνεται στα σημεία 2.2.1 και 2.2.2. Εάν επιλεγεί η δυναμομετρική εξέδρα, η προσομοιωμένη κλίση του δρόμου στον κύκλο δοκιμής του προσαρτήματος 5 προσαρμόζεται ανάλογα με την απόδοση που επιτυγχάνει ο κινητήρας στον κύκλο WHTC. 2.2.5. Η αρμόδια για την έγκριση τύπου αρχή απορρίπτει τα δεδομένα θερμοκρασίας που λαμβάνονται δυνάμει του σημείου 2.2.4 εάν θεωρεί ότι τα δεδομένα αυτά δεν ανταποκρίνονται στην πραγματικότητα και ζητεί είτε την επανάληψη της δοκιμής, είτε τη διενέργεια δοκιμής δυνάμει των σημείων 2.2.1, 2.2.2 και 2.2.3. 2.2.6. Οι θερμοκρασίες της διάταξης αντικατάστασης για τον έλεγχο της ρύπανσης καταγράφονται καθ' όλη την αλληλουχία δοκιμών, στην τοποθεσία με την υψηλότερη θερμοκρασία. 2.2.7. Στις περιπτώσεις στις οποίες η τοποθεσία με την υψηλότερη θερμοκρασία διαφέρει ανάλογα με τη χρονική στιγμή ή στις περιπτώσεις στις οποίες η συγκεκριμένη τοποθεσία είναι δύσκολο να προσδιοριστεί, θα πρέπει να καταγράφονται πολλαπλές θερμοκρασίες κλίνης σε κατάλληλες τοποθεσίες. 2.2.8. Ο αριθμός και οι τοποθεσίες των μετρήσεων θερμοκρασίας επιλέγονται από τον κατασκευαστή, σε συμφωνία με την αρμόδια για την έγκριση τύπου αρχή, με βάση τη βέλτιστη τεχνική κρίση. 2.2.9. Με τη συμφωνία της αρμόδιας για την έγκριση τύπου αρχής, μπορεί να χρησιμοποιηθεί μία μόνο θερμοκρασία κλίνης του καταλύτη ή η θερμοκρασία εισόδου του καταλύτη, εάν η μέτρηση πολλαπλών θερμοκρασιών κλίνης αποδεικνύεται αδύνατη ή πολύ δύσκολη. Σχήμα 1 Παράδειγμα σχετικά με τη θέση των αισθητήρων θερμοκρασίας σε γενική διάταξη μετεπεξεργασίας Σχήμα 2 Παράδειγμα σχετικά με τη θέση των αισθητήρων θερμοκρασίας σε φίλτρο σωματιδίων ντίζελ (DPF) 2.2.10. Οι θερμοκρασίες μετρούνται και καταγράφονται τουλάχιστον μία φορά ανά δευτερόλεπτο (1 Hz) κατά τη διάρκεια των διαδοχικών δοκιμών. 2.2.11. Τα αποτελέσματα της μέτρησης της θερμοκρασίας καταγράφονται σε ιστόγραμμα κατά θερμοκρασιακά διαστήματα όχι μεγαλύτερα των 10 °C. Στην περίπτωση που αναφέρθηκε στο σημείο 2.2.7, η υψηλότερη θερμοκρασία που αναπτύσσεται κάθε δευτερόλεπτο είναι η θερμοκρασία που καταγράφεται στο ιστόγραμμα. Κάθε μπάρα του ιστογράμματος αντιπροσωπεύει την αθροιστική συχνότητα σε δευτερόλεπτα των θερμοκρασιών που μετρούνται στο εκάστοτε διάστημα θερμοκρασίας. 2.2.12. Ο χρόνος σε ώρες που αντιστοιχεί στο εκάστοτε θερμοκρασιακό διάστημα πρέπει να προσδιοριστεί και στη συνέχεια να παρεκταθεί στην ωφέλιμη διάρκεια ζωής της διάταξης αντικατάστασης για τον έλεγχο της ρύπανσης, σύμφωνα με τις τιμές που ορίζονται στον πίνακα 1. Η παρέκταση βασίζεται στην υπόθεση ότι ένας κύκλος WHTC αντιστοιχεί σε 20 km οδήγησης.



Πίνακας 1 Ωφέλιμη διάρκεια ζωής της διάταξης αντικατάστασης για τον έλεγχο της ρύπανσης για κάθε κατηγορία οχήματος και αντίστοιχοι κύκλοι δοκιμής WHTC και ώρες λειτουργίας. Κατηγορία οχήματος Απόσταση (km) Αντίστοιχος αριθμός κύκλων δοκιμής WHTC Αντίστοιχος αριθμός ωρών Συστήματα κινητήρα που τοποθετούνται σε οχήματα κατηγορίας M1, N1 και N2 114 286 5 714 2 857 Συστήματα κινητήρα που τοποθετούνται σε οχήματα των κατηγοριών N2 και N3 με μέγιστη τεχνικά επιτρεπόμενη μάζα όχι μεγαλύτερη των 16 τόνων και σε οχήματα της κατηγορίας M3 κλάσης I, κλάσης II και κλάσης A, και κλάσης B με μέγιστη τεχνικά επιτρεπόμενη μάζα μεγαλύτερη των 7,5 τόνων 214 286 10 714 5 357 Συστήματα κινητήρα που τοποθετούνται σε οχήματα κατηγορίας N3 με μέγιστη τεχνικά επιτρεπόμενη μάζα μεγαλύτερη των 16 τόνων, και οχήματα κατηγορίας M3, κλάσης ΙΙΙ και κλάσης B με μέγιστη τεχνικά επιτρεπόμενη μάζα μεγαλύτερη των 7,5 τόνων 500 000 25 000 12 500 2.2.13. Το στάδιο συλλογής δεδομένων επιτρέπεται να πραγματοποιείται για διαφορετικές διατάξεις ταυτόχρονα. 2.2.14. Εάν πρόκειται για συστήματα που λειτουργούν με την παρουσία ενεργητικής αναγέννησης, καταγράφονται ο αριθμός, η διάρκεια και οι θερμοκρασίες των αναγεννήσεων που σημειώνονται κατά τη διάρκεια των διαδοχικών δοκιμών όπως ορίζονται στα σημεία 2.2.1 και 2.2.2. Εάν δεν σημειωθεί ενεργητική αναγέννηση, οι διαδοχικές δοκιμές θερμής εκκίνησης που ορίζονται στο σημείο 2.2.2 επεκτείνονται για να συμπεριλάβουν τουλάχιστον δύο ενεργητικές αναγεννήσεις. 2.2.15. Το συνολικό λιπαντικό που καταναλώνεται κατά την περίοδο συλλογής δεδομένων, σε g/h, καταγράφεται με οποιαδήποτε πρόσφορη μέθοδο, για παράδειγμα με τη διαδικασία αποστράγγισης και ζύγισης που περιγράφεται στο προσάρτημα 6. Για τον σκοπό αυτό, ο κινητήρας λειτουργεί επί 24 ώρες πραγματοποιώντας διαδοχικούς κύκλους δοκιμής WHTC. Στις περιπτώσεις στις οποίες είναι αδύνατο να υπάρξει ακριβής μέτρηση της κατανάλωσης λαδιού, ο κατασκευαστής, σε συμφωνία με την αρμόδια για την έγκριση τύπου αρχή, μπορεί να χρησιμοποιήσει τις ακόλουθες επιλογές για να προσδιορίσει την κατανάλωση λιπαντικού: α) προκαθορισμένη τιμή 30 g/h· β) τιμή που έχει ζητήσει ο κατασκευαστής, βάσει αξιόπιστων δεδομένων και πληροφοριών και κατόπιν συμφωνίας με την αρμόδια για την έγκριση τύπου αρχή. 2.3. Υπολογισμός του ισοδύναμου χρόνου γήρανσης που αντιστοιχεί σε θερμοκρασία αναφοράς 2.3.1. Οι θερμοκρασίες που καταγράφονται δυνάμει των σημείων 2.2 έως 2.2.15 μειώνονται ώστε να διαμορφωθεί μια θερμοκρασία αναφοράς Tr , η οποία ζητείται από τον κατασκευαστή σε συνεννόηση με την αρμόδια για την έγκριση τύπου αρχή, εντός του εύρους των θερμοκρασιών που καταγράφονται στο στάδιο της συλλογής δεδομένων. 2.3.2. Στην περίπτωση που προβλέπεται στο σημείο 2.2.13, η τιμή Tr για κάθε μία από τις διατάξεις μπορεί να είναι διαφορετική. 2.3.3. Ο ισοδύναμος χρόνος γήρανσης που αντιστοιχεί στη θερμοκρασία αναφοράς υπολογίζεται για κάθε θερμοκρασιακό διάστημα που αναφέρεται στο σημείο 2.2.11, σύμφωνα με την ακόλουθη εξίσωση: Εξίσωση 1: Όπου: R = θερμική αντίσταση της διάταξης αντικατάστασης για τον έλεγχο της ρύπανσης. Χρησιμοποιούνται οι ακόλουθες τιμές: — Καταλύτης οξείδωσης ντίζελ (DOC): 18 050 . — DPF με καταλυτική δράση: 18 050 — SCR ή καταλύτης οξείδωσης αμμωνίας (AMOX) με βάση τον σίδηρο-ζεόλιθο (Fe-Z): 5 175 — SCR με χαλκό-ζεόλιθο (Cu-Z): 11 550 — SCR με βανάδιο (V): 5 175 — LNT (παγίδα NO x φτωχού μείγματος): 18 050 Tr = θερμοκρασία αναφοράς, σε K. = μέση τιμή θερμοκρασίας, σε K, του θερμοκρασιακού διαστήματος i στην οποία εκτίθεται η διάταξη αντικατάστασης για τον έλεγχο της ρύπανσης κατά τη διάρκεια του σταδίου συλλογής δεδομένων, όπως καταγράφεται στο ιστόγραμμα της θερμοκρασίας. = ο χρόνος, σε ώρες, που αντιστοιχεί στη θερμοκρασία , προσαρμοσμένος στην πλήρη ωφέλιμη διάρκεια ζωής π.χ. εάν το ιστόγραμμα απεικονίζει 5 ώρες και η ωφέλιμη διάρκεια ζωής είναι 4 000 ώρες σύμφωνα με τον πίνακα 1, όλες οι καταχωρίσεις χρόνου στο ιστόγραμμα πολλαπλασιάζονται με . = ο ισοδύναμος χρόνος γήρανσης, σε ώρες, που απαιτείται για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με τη γήρανση που θα προέκυπτε από την έκθεση της διάταξης αντικατάστασης για τον έλεγχο της ρύπανσης στη θερμοκρασία

κατά τη διάρκεια του χρόνου

. i = αριθμός διαστήματος, όπου 1 είναι ο αριθμός που αντιστοιχεί στο διάστημα με τη χαμηλότερη θερμοκρασία και n η τιμή για το διάστημα με την υψηλότερη θερμοκρασία. 2.3.4. Ο συνολικός ισοδύναμος χρόνος γήρανσης υπολογίζεται με βάση την ακόλουθη εξίσωση: Εξίσωση 2: Όπου: AT = ο συνολικός ισοδύναμος χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με εκείνον θα προέκυπτε από την έκθεση της διάταξης αντικατάστασης για τον έλεγχο της ρύπανσης, κατά την ωφέλιμη διάρκεια ζωής της, στη θερμοκρασία

κατά τη διάρκεια του χρόνου

του κάθε διαστήματος i που καταγράφεται στο ιστόγραμμα. = ο ισοδύναμος χρόνος γήρανσης, σε ώρες, που απαιτείται για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με τη γήρανση που θα προέκυπτε από την έκθεση της διάταξης αντικατάστασης για τον έλεγχο της ρύπανσης στη θερμοκρασία

κατά τη διάρκεια του χρόνου

. i = αριθμός διαστήματος, όπου 1 είναι ο αριθμός που αντιστοιχεί στο διάστημα με τη χαμηλότερη θερμοκρασία και n η τιμή για το διάστημα με την υψηλότερη θερμοκρασία. n = συνολικός αριθμός θερμοκρασιακών διαστημάτων. 2.3.5. Στην περίπτωση που αναφέρεται στο σημείο 2.2.13, η τιμή AT υπολογίζεται για κάθε διάταξη. 2.4. Πρόγραμμα συσσώρευσης λειτουργίας 2.4.1. Γενικές απαιτήσεις 2.4.1.1. Το πρόγραμμα συσσώρευσης λειτουργίας επιτρέπει την επιτάχυνση της γήρανσης της διάταξης αντικατάστασης για τον έλεγχο της ρύπανσης, με βάση τις πληροφορίες που συγκεντρώνονται κατά τη διάρκεια του σταδίου συλλογής δεδομένων, όπως καθορίζεται στο σημείο 2.2. 2.4.1.2. Το πρόγραμμα συσσώρευσης λειτουργίας αποτελείται από το πρόγραμμα θερμικής συσσώρευσης και το πρόγραμμα συσσώρευσης κατανάλωσης λιπαντικού σύμφωνα με το σημείο 2.4.4.6. Ο κατασκευαστής, σε συμφωνία με την αρμόδια για την έγκριση τύπου αρχή, ενδέχεται να μην είναι απαραίτητο να πραγματοποιήσει πρόγραμμα συσσώρευσης κατανάλωσης λιπαντικού σε περίπτωση που οι διατάξεις αντικατάστασης για τον έλεγχο της ρύπανσης βρίσκονται κατάντη ενός από τα εξαρτήματα φίλτρου μετεπεξεργασίας (π.χ. φίλτρο σωματιδίων ντίζελ). Τόσο το πρόγραμμα θερμικής συσσώρευσης όσο και το πρόγραμμα κατανάλωσης λιπαντικού συνίστανται στη διαδοχική επανάληψη αλληλουχιών κατανάλωσης θερμότητας και λιπαντικού αντίστοιχα. 2.4.1.3. Σε περίπτωση διατάξεων αντικατάστασης για τον έλεγχο της ρύπανσης που λειτουργούν με την παρουσία ενεργητικής αναγέννησης, η θερμική αλληλουχία συμπληρώνεται με τον τρόπο λειτουργίας ενεργητικής αναγέννησης. 2.4.1.4. Εάν πρόκειται για προγράμματα συσσώρευσης λειτουργίας που αποτελούνται τόσο από πρόγραμμα θερμικής συσσώρευσης όσο και από πρόγραμμα κατανάλωσης λιπαντικού, οι αντίστοιχες αλληλουχίες εναλλάσσονται, ώστε μετά την πραγματοποίηση κάθε θερμικής αλληλουχίας να ακολουθεί αντίστοιχη αλληλουχία κατανάλωσης λιπαντικού. 2.4.1.5. Επιτρέπεται η εκτέλεση προγράμματος συσσώρευσης λειτουργίας την ίδια στιγμή για διαφορετικές διατάξεις. Στην περίπτωση αυτή, ορίζεται ενιαίο πρόγραμμα συσσώρευσης λειτουργίας για όλες τις διατάξεις. 2.4.2. Πρόγραμμα θερμικής συσσώρευσης 2.4.2.1. Στο πρόγραμμα θερμικής συσσώρευσης προσομοιώνεται η επίπτωση της θερμικής γήρανσης στη λειτουργία μιας διάταξης αντικατάστασης για τον έλεγχο της ρύπανσης μέχρι το τέλος του κύκλου ζωής της. 2.4.2.2. Ο κινητήρας που χρησιμοποιείται για την εκτέλεση του προγράμματος συσσώρευσης λειτουργίας, ο οποίος είναι εξοπλισμένος με το σύστημα μετεπεξεργασίας καυσαερίων που περιλαμβάνει τη διάταξη αντικατάστασης για τον έλεγχο της ρύπανσης, λειτουργεί για τρεις τουλάχιστον διαδοχικές θερμικές αλληλουχίες, όπως καθορίζεται στο προσάρτημα 4. 2.4.2.3. Καταγράφονται οι θερμοκρασίες δύο τουλάχιστον θερμικών αλληλουχιών. Η πρώτη αλληλουχία, η οποία διενεργείται για λόγους προθέρμανσης, δεν λαμβάνεται υπόψη για τη συγκέντρωση των θερμοκρασιών. 2.4.2.4. Οι θερμοκρασίες καταγράφονται σε κατάλληλες τοποθεσίες, οι οποίες επιλέγονται σύμφωνα με τα σημεία 2.2.6 έως 2.2.9, μία τουλάχιστον φορά το δευτερόλεπτο (1 Hz). 2.4.2.5. Ο πραγματικός χρόνος γήρανσης που αντιστοιχεί στις θερμικές αλληλουχίες που αναφέρονται στο σημείο 2.4.2.3 υπολογίζεται σύμφωνα με τις εξής εξισώσεις: Εξίσωση 3: Εξίσωση 4: Όπου: = ο πραγματικός χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με τη γήρανση που θα προέκυπτε από την έκθεση της διάταξης αντικατάστασης για τον έλεγχο της ρύπανσης στη θερμοκρασία Ti κατά τη διάρκεια του δεύτερου i. Ti = η θερμοκρασία, σε K, που μετράται στο δεύτερο i, σε κάθε θερμική αλληλουχία. R = θερμική αντίσταση της διάταξης αντικατάστασης για τον έλεγχο της ρύπανσης. Ο κατασκευαστής συμφωνεί με την αρμόδια για την έγκριση τύπου αρχή σχετικά με την τιμή R που πρόκειται να χρησιμοποιηθεί. Ως εναλλακτική επιλογή, θα μπορούσαν να χρησιμοποιηθούν επίσης οι ακόλουθες προκαθορισμένες τιμές: — Καταλύτης οξείδωσης ντίζελ (DOC): 18 050 . — DPF με καταλυτική δράση: 18 050 — SCR ή καταλύτης οξείδωσης αμμωνίας (AMOX) με βάση τον σίδηρο-ζεόλιθο (Fe-Z): 5 175 — SCR με χαλκό-ζεόλιθο (Cu-Z): 11 550 — SCR με βανάδιο (V): 5 175 — LNT (παγίδα NO x φτωχού μείγματος): 18 050 Tr = θερμοκρασία αναφοράς, σε K, η τιμή της οποίας είναι ίδια με την εξίσωση 1. AE = πραγματικός χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με τη γήρανση που θα προέκυπτε από την έκθεση της διάταξης αντικατάστασης για τον έλεγχο της ρύπανσης κατά τη διάρκεια της θερμικής αλληλουχίας. AT = ο συνολικός ισοδύναμος χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με εκείνον θα προέκυπτε από την έκθεση της διάταξης αντικατάστασης για τον έλεγχο της ρύπανσης, κατά την ωφέλιμη διάρκεια ζωής της, στη θερμοκρασία

κατά τη διάρκεια του χρόνου

του κάθε διαστήματος i που καταγράφεται στο ιστόγραμμα. i = αριθμός μέτρησης θερμοκρασίας. p = συνολικός αριθμός μετρήσεων θερμοκρασίας. nc = αριθμός θερμικής αλληλουχίας, από τις θερμικές αλληλουχίες που πραγματοποιούνται για τον σκοπό της συγκέντρωσης θερμοκρασιών, σύμφωνα με το σημείο 2.4.2.3. C = συνολικός αριθμός θερμικών αλληλουχιών που πραγματοποιούνται για τον σκοπό της συγκέντρωσης θερμοκρασιών. 2.4.2.6. Ο συνολικός αριθμός θερμικών αλληλουχιών που θα συμπεριληφθούν στο πρόγραμμα συσσώρευσης λειτουργίας καθορίζεται με βάση την εξής εξίσωση: Εξίσωση 5: NTS = AT/AE Όπου: NTS = συνολικός αριθμός θερμικών αλληλουχιών που πραγματοποιούνται κατά τη διάρκεια του προγράμματος συσσώρευσης λειτουργίας AT = ο συνολικός ισοδύναμος χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με εκείνον θα προέκυπτε από την έκθεση της διάταξης αντικατάστασης για τον έλεγχο της ρύπανσης, κατά την ωφέλιμη διάρκεια ζωής της, στη θερμοκρασία

κατά τη διάρκεια του χρόνου

του κάθε διαστήματος i που καταγράφεται στο ιστόγραμμα. AE = πραγματικός χρόνος γήρανσης, σε ώρες, που είναι απαραίτητος για να επιτευχθεί, μέσω της έκθεσης της διάταξης αντικατάστασης για τον έλεγχο της ρύπανσης στη θερμοκρασία Tr , ο ίδιος βαθμός γήρανσης με τη γήρανση που θα προέκυπτε από την έκθεση της διάταξης αντικατάστασης για τον έλεγχο της ρύπανσης κατά τη διάρκεια της θερμικής αλληλουχίας. 2.4.2.7. Η μείωση της τιμής NTS και, κατά συνέπεια του προγράμματος συσσώρευσης λειτουργίας, μέσω της αύξησης των θερμοκρασιών στις οποίες εκτίθεται η κάθε διάταξη σε κάθε τρόπο λειτουργίας του κύκλου γήρανσης, επιτρέπεται εφόσον ληφθούν ένα ή περισσότερα από τα εξής μέτρα: α) μόνωση του σωλήνα εξαγωγής· β) τοποθέτηση της διάταξης αντικατάστασης για τον έλεγχο της ρύπανσης σε μικρότερη απόσταση από την πολλαπλή εξαγωγή· γ) τεχνητή αύξηση της θερμοκρασίας της εξαγωγής καυσαερίων· δ) βελτιστοποίηση των ρυθμίσεων κινητήρα χωρίς ουσιαστική αλλαγή της συμπεριφοράς εκπομπών του κινητήρα. 2.4.2.8. Κατά την εφαρμογή των μέτρων που αναφέρονται στα σημεία 2.4.4.6 και 2.4.4.7, ο συνολικός χρόνος γήρανσης που υπολογίζεται με βάση την τιμή NTS δεν πρέπει να είναι μικρότερος από το 10 % της ωφέλιμης διάρκειας ζωής που παρατίθεται στον πίνακα 1, π.χ. η κατηγορία οχήματος N1 δεν πρέπει να εμφανίζει NTS μικρότερο των 286 θερμικών αλληλουχιών, λαμβάνοντας ως υπόθεση ότι κάθε αλληλουχία διαρκεί 1 ώρα. 2.4.2.9. Η μείωση της τιμής NTS και, κατά συνέπεια της διάρκειας του προγράμματος συσσώρευσης λειτουργίας, μέσω της μείωσης των θερμοκρασιών σε κάθε τρόπο λειτουργίας του κύκλου γήρανσης, επιτρέπεται εφόσον ληφθούν ένα ή περισσότερα από τα εξής μέτρα: α) τοποθέτηση της διάταξης αντικατάστασης για τον έλεγχο της ρύπανσης σε μεγαλύτερη απόσταση από την πολλαπλή εξαγωγή· β) τεχνητή πτώση της θερμοκρασίας της εξαγωγής καυσαερίων· γ) βελτιστοποίηση των ρυθμίσεων κινητήρα. 2.4.2.10. Στην περίπτωση που αναφέρεται στο σημείο 2.4.1.5, ισχύουν τα εξής: 2.4.2.10.1. Η τιμή NTS είναι κοινή για κάθε διάταξη ώστε να είναι δυνατή η κατάρτιση ενιαίου προγράμματος συσσώρευσης λειτουργίας. 2.4.2.10.2. Για να επιτευχθεί η ίδια τιμή NTS για κάθε διάταξη, υπολογίζεται η πρώτη τιμή NTS για κάθε διάταξη, σε συνδυασμό με τις οικείες τιμές AT και AE. 2.4.2.10.3. Εάν οι υπολογισθείσες τιμές NTS είναι διαφορετικές, στη διάταξη ή στις διατάξεις για τις οποίες η τιμή NTS πρέπει να τροποποιηθεί, μπορούν να εφαρμοστούν ένα ή περισσότερα από τα μέτρα που καθορίζονται στα σημεία 2.4.2.7 έως 2.4.2.10 κατά τη διάρκεια των θερμικών αλληλουχιών που αναφέρονται στο σημείο 2.4.2.3, προκειμένου να επηρεαστεί η μέτρηση της τιμής Ti και, ως εκ τούτου, να επιταχυνθεί ή να επιβραδυνθεί αναλόγως η τεχνητή γήρανση της εκάστοτε διάταξης ή διατάξεων. 2.4.2.10.4. Πραγματοποιείται υπολογισμός των νέων τιμών NTS οι οποίες αντιστοιχούν στις νέες θερμοκρασίες Ti που λαμβάνονται στο σημείο 2.4.2.10.3. 2.4.2.10.5. Οι ενέργειες που παρουσιάζονται στα σημεία 2.4.2.10.3 και 2.4.2.10.4 επαναλαμβάνονται μέχρι την ταύτιση των τιμών NTS που προκύπτουν για κάθε διάταξη του συστήματος. 2.4.2.10.6. Οι τιμές Tr που χρησιμοποιούνται για τον υπολογισμό των διαφορετικών τιμών NTS στα σημεία 2.4.2.10.4 και 2.4.2.10.5 είναι κοινές με τις τιμές που χρησιμοποιούνται στα σημεία 2.3.2 και 2.3.5 για τον υπολογισμό της τιμής AT για κάθε διάταξη. 2.4.2.11. Εάν πρόκειται για σύνολο διατάξεων αντικατάστασης για τον έλεγχο της ρύπανσης κατά την έννοια του άρθρου 3 στοιχείο 25 της οδηγίας 2007/46/ΕΚ, για τη θερμική γήρανση των διατάξεων θα μπορούσε να ληφθεί υπόψη μία από τις εξής δύο επιλογές: 2.4.2.11.1. Οι διατάξεις του συνόλου μπορούν να υποβληθούν στη διαδικασία της γήρανσης είτε μεμονωμένα είτε από κοινού, σύμφωνα με το σημείο 2.4.2.10. 2.4.2.11.2. Εάν το σύνολο είναι έτσι κατασκευασμένο ώστε η αποσύνδεση των διατάξεων να είναι αδύνατη (π.χ. καταλύτης οξείδωσης ντίζελ + σύστημα SCR στο εσωτερικό δοχείου), η θερμική γήρανση του συνόλου πραγματοποιείται με την υψηλότερη δυνατή τιμή NTS. 2.4.3. Τροποποιημένο πρόγραμμα θερμικής συσσώρευσης για διατάξεις που λειτουργούν με την παρουσία ενεργητικής αναγέννησης 2.4.3.1. Στο τροποποιημένο πρόγραμμα θερμικής συσσώρευσης για διατάξεις που λειτουργούν με την παρουσία ενεργητικής αναγέννησης προσομοιώνονται οι επιπτώσεις που προκαλεί η γήρανση λόγω του θερμικού φορτίου και της ενεργητικής αναγέννησης στη διάταξη αντικατάστασης για τον έλεγχο της ρύπανσης στο τέλος του κύκλου ζωής της. 2.4.3.2. Ο κινητήρας που χρησιμοποιείται για το πρόγραμμα συσσώρευσης λειτουργίας, εξοπλισμένος με το σύστημα μετεπεξεργασίας καυσαερίων που περιλαμβάνει τη διάταξη αντικατάστασης για τον έλεγχο της ρύπανσης, λειτουργεί σε τρεις τουλάχιστον τροποποιημένες θερμικές αλληλουχίες, κάθε μία από τις οποίες αποτελείται από μια θερμική αλληλουχία, όπως καθορίζεται στο προσάρτημα 4, ακολουθούμενη από μια πλήρη ενεργητική αναγέννηση, κατά τη διάρκεια της οποίας η μέγιστη θερμοκρασία που αναπτύσσεται στο σύστημα μετεπεξεργασίας καυσίμων δεν πρέπει να είναι χαμηλότερη από τη μέγιστη θερμοκρασία που καταγράφεται στο στάδιο συλλογής δεδομένων. 2.4.3.3. Καταγράφονται οι θερμοκρασίες δύο τουλάχιστον τροποποιημένων θερμικών αλληλουχιών. Η πρώτη αλληλουχία, η οποία διενεργείται για λόγους προθέρμανσης, δεν λαμβάνεται υπόψη για τη συγκέντρωση των θερμοκρασιών. 2.4.3.4. Για να ελαχιστοποιηθεί ο χρόνος που μεσολαβεί μεταξύ της θερμικής αλληλουχίας που καθορίζεται στο προσάρτημα 4 και της μετέπειτα ενεργητικής αναγέννησης, ο κατασκευαστής μπορεί να προκαλέσει τεχνητά την ενεργητική αναγέννηση θέτοντας σε συνεχή λειτουργία τον κινητήρα, μετά από κάθε θερμική αλληλουχία που καθορίζεται στο προσάρτημα 4, ώστε να υπάρξει υψηλή έκλυση αιθάλης από τον κινητήρα. Ο συνεχής τρόπος λειτουργίας που αναφέρεται ανωτέρω συμπεριλαμβάνεται και στο πλαίσιο της τροποποιημένης θερμικής αλληλουχίας που καθορίζεται στο σημείο 2.4.3.2. 2.4.3.5. Ο πραγματικός χρόνος γήρανσης που αντιστοιχεί σε κάθε τροποποιημένη θερμική αλληλουχία υπολογίζεται με βάση τις εξισώσεις 3 και 4. 2.4.3.6. Ο συνολικός αριθμός των τροποποιημένων θερμικών αλληλουχιών που θα διενεργηθούν κατά τη διάρκεια του προγράμματος συσσώρευσης λειτουργίας υπολογίζεται με βάση την εξίσωση 5. 2.4.3.7. Η μείωση της τιμής NTS , και, κατά συνέπεια της διάρκειας του προγράμματος συσσώρευσης λειτουργίας, μέσω της αύξησης των θερμοκρασιών σε κάθε τρόπο λειτουργίας της τροποποιημένης θερμικής αλληλουχίας, επιτρέπεται εφόσον ληφθούν ένα ή περισσότερα από τα μέτρα του σημείου 2.4.2.7. 2.4.3.8. Πέραν των μέτρων που αναφέρονται στο σημείο 2.4.3.7, η τιμή NTS μπορεί επίσης να μειωθεί μέσω της αύξησης της μέγιστης θερμοκρασίας της ενεργητικής αναγέννησης στο πλαίσιο της τροποποιημένης θερμικής αλληλουχίας αλλά η θερμοκρασία κλίνης δεν πρέπει σε καμία περίπτωση να υπερβαίνει τους 800 °C. 2.4.3.9. Η τιμή NTS δεν πρέπει να είναι ποτέ χαμηλότερη από το 50 % του αριθμού των ενεργητικών αναγεννήσεων στις οποίες υπόκειται η διάταξη αντικατάστασης για τον έλεγχο της ρύπανσης κατά τη διάρκεια του ωφέλιμου κύκλου ζωής της και οι οποίες υπολογίζονται με βάση την ακόλουθη εξίσωση: Εξίσωση 5: Όπου: NAR = αριθμός αλληλουχιών ενεργητικών αναγεννήσεων κατά τη διάρκεια του ωφέλιμου κύκλου ζωής της διάταξης αντικατάστασης για τον έλεγχο της ρύπανσης. tWHTC = ισοδύναμος αριθμός ωρών που αντιστοιχεί στην κατηγορία οχήματος για το οποίο προορίζεται η διάταξη αντικατάστασης για τον έλεγχο της ρύπανσης, με βάση τον πίνακα 1. tAR = διάρκεια, σε ώρες, μιας ενεργητικής αναγέννησης. tBAR = χρόνος, σε ώρες, μεταξύ δύο διαδοχικών ενεργητικών αναγεννήσεων. 2.4.3.10. Εάν, ως συνέπεια της εφαρμογής του ελάχιστου αριθμού τροποποιημένων θερμικών αλληλουχιών όπως καθορίζονται στο σημείο 2.4.3.9, η τιμή AE × NTS που υπολογίζεται με την εξίσωση 4 είναι υψηλότερη από την τιμή AT που υπολογίζεται με την εξίσωση 2, ο χρόνος του κάθε τρόπου λειτουργίας της θερμικής αλληλουχίας που καθορίζεται στο προσάρτημα 4 και ενσωματώνεται στην τροποποιημένη θερμική αλληλουχία, όπως αυτή καθορίζεται στο σημείο 2.4.3.2, μπορεί να μειωθεί αναλογικά το ίδιο ώστε το αποτέλεσμα να είναι AE × NTS = AT. 2.4.3.11. Η αύξηση της τιμής NTS , και, κατά συνέπεια της διάρκειας του προγράμματος συσσώρευσης λειτουργίας, μέσω της μείωσης των θερμοκρασιών σε κάθε τρόπο λειτουργίας της αλληλουχίας θερμικής-ενεργητικής αναγέννησης, επιτρέπεται εφόσον ληφθούν ένα ή περισσότερα από τα μέτρα του σημείου 2.4.2.9. 2.4.3.12. Στην περίπτωση που αναφέρεται στο σημείο 2.4.1.5, ισχύουν τα σημεία 2.4.2.10 και 2.4.2.11. 2.4.4. Πρόγραμμα συσσώρευσης κατανάλωσης λιπαντικού 2.4.4.1. Στο πρόγραμμα συσσώρευσης κατανάλωσης λιπαντικού προσομοιώνονται οι επιπτώσεις που προκαλεί η γήρανση από χημικά δηλητήρια ή επικαθίσεις υλών, μετά την κατανάλωση λιπαντικού, στις επιδόσεις μιας διάταξης αντικατάστασης για τον έλεγχο της ρύπανσης στο τέλος του κύκλου ζωής της. 2.4.4.2. Η κατανάλωση λιπαντικού, σε g/h, προσδιορίζεται επί του συνόλου 24 τουλάχιστον θερμικών αλληλουχιών ή με βάση έναν αντίστοιχο αριθμό τροποποιημένων θερμικών αλληλουχιών, με τη βοήθεια οποιασδήποτε πρόσφορης μεθόδου, όπως π.χ. η διαδικασία αποστράγγισης και ζύγισης που περιγράφεται στο προσάρτημα 6. Το λιπαντικό που χρησιμοποιείται είναι καινούριο. 2.4.4.3. Ο κινητήρας διαθέτει σταθερή σε όγκο δεξαμενή λαδιού ώστε να μην είναι απαραίτητη η συμπλήρωσή της, καθώς το λάδι δεν επηρεάζει ποτέ τον ρυθμό κατανάλωσης λαδιού. Μπορεί να χρησιμοποιείται οποιαδήποτε πρόσφορη μέθοδος, όπως π.χ. η μέθοδος που περιγράφεται στο πρότυπο δοκιμής ASTM D7156-09. 2.4.4.4. Ο θεωρητικός χρόνος, σε ώρες, εντός του οποίου το πρόγραμμα θερμικής συσσώρευσης ή το αντίστοιχο τροποποιημένο πρόγραμμα θερμικής συσσώρευσης πρέπει να πραγματοποιηθεί προκειμένου να προκύψει η ίδια κατανάλωση λιπαντικού με την κατανάλωση που αντιστοιχεί στην ωφέλιμη διάρκεια ζωής της διάταξης αντικατάστασης για τον έλεγχο της ρύπανσης, υπολογίζεται με βάση την ακόλουθη εξίσωση: Εξίσωση 6: Όπου: tTAS = θεωρητική διάρκεια, σε ώρες, του προγράμματος συσσώρευσης λειτουργίας που είναι απαραίτητη για να προκύψει η ίδια κατανάλωση λιπαντικού με την κατανάλωση που αντιστοιχεί στην ωφέλιμη διάρκεια ζωής της διάταξης αντικατάστασης για τον έλεγχο της ρύπανσης, υπό την προϋπόθεση ότι το πρόγραμμα συσσώρευσης λειτουργίας αποτελείται μόνο από διαδοχικές θερμικές αλληλουχίες ή από διαδοχικές τροποποιημένες θερμικές αλληλουχίες. LCRWHTC = ρυθμός κατανάλωσης λιπαντικού, σε g/h, όπως καθορίζεται στο σημείο 2.2.15. tWHTC = ισοδύναμος αριθμός ωρών που αντιστοιχεί στην κατηγορία οχήματος για το οποίο προορίζεται η διάταξη αντικατάστασης για τον έλεγχο της ρύπανσης, με βάση τον πίνακα 1. LCRTAS = ρυθμός κατανάλωσης λιπαντικού, σε g/h όπως καθορίζεται στο σημείο 2.4.4.2. 2.4.4.5. Ο αριθμός θερμικών αλληλουχιών ή τροποποιημένων θερμικών αλληλουχιών που αντιστοιχούν στην τιμή tTAS υπολογίζεται με βάση την εξής εξίσωση: Εξίσωση 7: Όπου: N = αριθμός θερμικών αλληλουχιών ή τροποποιημένων θερμικών αλληλουχιών που αντιστοιχούν στην τιμή tTAS. tTAS = θεωρητική διάρκεια, σε ώρες, του προγράμματος συσσώρευσης λειτουργίας που είναι απαραίτητη για να προκύψει η ίδια κατανάλωση λιπαντικού με την κατανάλωση που αντιστοιχεί στην ωφέλιμη διάρκεια ζωής της διάταξης αντικατάστασης για τον έλεγχο της ρύπανσης, υπό την προϋπόθεση ότι το πρόγραμμα συσσώρευσης λειτουργίας αποτελείται μόνο από διαδοχικές θερμικές αλληλουχίες ή από διαδοχικές τροποποιημένες θερμικές αλληλουχίες. tTS = διάρκεια, σε ώρες, μεμονωμένης θερμικής αλληλουχίας ή τροποποιημένης θερμικής αλληλουχίας. 2.4.4.6. Η τιμή N συγκρίνεται με την τιμή NTS που υπολογίζεται σύμφωνα με το σημείο 2.4.2.6 ή, εάν πρόκειται για διατάξεις που λειτουργούν με την παρουσία ενεργητικής αναγέννησης, σύμφωνα με το σημείο 2.4.3.5. Εάν N ≤ NTS , δεν είναι απαραίτητο να προστεθεί πρόγραμμα συσσώρευσης κατανάλωσης λιπαντικού στο πρόγραμμα θερμικής συσσώρευσης. Εάν N > NTS , προστίθεται πρόγραμμα συσσώρευσης κατανάλωσης λιπαντικού στο πρόγραμμα θερμικής συσσώρευσης. 2.4.4.7. Δεν είναι απαραίτητο να προστεθεί πρόγραμμα συσσώρευσης κατανάλωσης λιπαντικού εάν, μέσω της αύξησης της κατανάλωσης λιπαντικού που περιγράφεται στο σημείο 2.4.4.8.4, η απαιτούμενη κατανάλωση λιπαντικού επιτυγχάνεται ήδη με την αγωγιμότητα του αντίστοιχου προγράμματος θερμικής συσσώρευσης το οποίο αποτελείται από την εκτέλεση των θερμικών αλληλουχιών ή τροποποιημένων θερμικών αλληλουχιών NTS . 2.4.4.8. Ανάπτυξη του προγράμματος συσσώρευσης κατανάλωσης λιπαντικού 2.4.4.8.1. Το πρόγραμμα συσσώρευσης κατανάλωσης λιπαντικού αποτελείται από αρκετές αλληλουχίες κατανάλωσης λιπαντικού που επαναλαμβάνονται πολλές φορές, ώστε μετά από κάθε αλληλουχία κατανάλωσης λιπαντικού να ακολουθεί μια θερμική αλληλουχία ή τροποποιημένη θερμική αλληλουχία. 2.4.4.8.2. Κάθε αλληλουχία κατανάλωσης λιπαντικού πραγματοποιείται με συνεχή λειτουργία του κινητήρα, σταθερό φορτίο και σταθερή ταχύτητα· το φορτίο και η ταχύτητα επιλέγονται με γνώμονα τη μεγιστοποίηση της κατανάλωσης λιπαντικού και την ελαχιστοποίηση της πραγματικής θερμικής γήρανσης. Ο τρόπος λειτουργίας του κινητήρα καθορίζεται από τον κατασκευαστή σε συνεννόηση με την αρμόδια για την έγκριση τύπου αρχή και με βάση τη βέλτιστη μηχανολογική πρακτική. 2.4.4.8.3. Η διάρκεια της κάθε αλληλουχίας κατανάλωσης λιπαντικού καθορίζεται ως εξής: 2.4.4.8.3.1. Ο κινητήρας λειτουργεί για όσο χρονικό διάστημα κρίνεται αναγκαίο με το φορτίο και την ταχύτητα που καθορίζονται από τον κατασκευαστή σύμφωνα με το σημείο 2.4.4.8.2 ενώ το λιπαντικό που καταναλώνεται, σε g/h, προσδιορίζεται με βάση οποιαδήποτε πρόσφορη μέθοδο, π.χ. με τη μέθοδο αποστράγγισης και ζύγισης που περιγράφεται στο προσάρτημα 6. Η συχνότητα αλλαγής του λιπαντικού υποδεικνύεται από τον κατασκευαστή. 2.4.4.8.3.2. Η διάρκεια της κάθε αλληλουχίας κατανάλωσης λιπαντικού καθορίζεται με βάση την εξής εξίσωση: Εξίσωση 8: Όπου: tLS = η διάρκεια, σε ώρες, μεμονωμένης αλληλουχίας κατανάλωσης λιπαντικού LCRWHTC = ρυθμός κατανάλωσης λιπαντικού, σε g/h, όπως καθορίζεται στο σημείο 2.2.15. tWHTC = ισοδύναμος αριθμός ωρών που αντιστοιχεί στην κατηγορία οχήματος για το οποίο προορίζεται η διάταξη αντικατάστασης για τον έλεγχο της ρύπανσης, με βάση τον πίνακα 1. LCRTAS = ρυθμός κατανάλωσης λιπαντικού, σε g/h όπως καθορίζεται στο σημείο 2.4.4.2. LCRLAS = ρυθμός κατανάλωσης λιπαντικού, σε g/h, όπως καθορίζεται στο σημείο 2.4.4.8.3.1. tTS = διάρκεια, σε ώρες, μεμονωμένης θερμικής αλληλουχίας, όπως καθορίζεται στο προσάρτημα 4, ή τροποποιημένης θερμικής αλληλουχίας, όπως καθορίζεται στο σημείο 2.4.3.2. NTS = συνολικός αριθμός θερμικών αλληλουχιών ή τροποποιημένων θερμικών αλληλουχιών που πραγματοποιούνται κατά τη διάρκεια του προγράμματος συσσώρευσης λειτουργίας. 2.4.4.8.4. Ο ρυθμός κατανάλωσης λιπαντικού παραμένει πάντα κάτω από το 0,5 % του ρυθμού κατανάλωσης καυσίμων κινητήρα προκειμένου να αποφεύγεται η υπερβολική συσσώρευση στάχτης στο εμπρόσθιο τμήμα της διάταξης αντικατάστασης για τον έλεγχο της ρύπανσης. 2.4.4.8.5. Στην τιμή AE που έχει υπολογιστεί με την εξίσωση 4 επιτρέπεται να προστεθεί η θερμική γήρανση που οφείλεται στην αγωγιμότητα της αλληλουχίας κατανάλωσης λιπαντικού. 2.4.5. Ανάπτυξη του πλήρους προγράμματος συσσώρευσης λειτουργίας 2.4.5.1. Το πρόγραμμα συσσώρευσης λειτουργίας βασίζεται στην εναλλαγή θερμικής ή τροποποιημένης θερμικής αλληλουχίας, ανάλογα με την περίπτωση, με την αλληλουχία κατανάλωσης λιπαντικού. Το προαναφερθέν μοντέλο επαναλαμβάνεται NTS φορές· η τιμή NTS υπολογίζεται είτε σύμφωνα με το σημείο 2.4.2 είτε σύμφωνα με το σημείο 2.4.3, ανάλογα με την περίπτωση. Στο παράδειγμα του προσαρτήματος 7 παρουσιάζεται ένα πλήρες σύστημα συσσώρευσης λειτουργίας. Στο παράδειγμα του προσαρτήματος 8 περιλαμβάνεται ένα διάγραμμα ροής που αναπαριστά την ανάπτυξη ενός πλήρους συστήματος συσσώρευσης λειτουργίας. 2.4.6. Εκτέλεση του προγράμματος συσσώρευσης λειτουργίας 2.4.6.1. Ο κινητήρας, εξοπλισμένος με το σύστημα μετεπεξεργασίας καυσίμων που περιλαμβάνει τη διάταξη αντικατάστασης για τον έλεγχο της ρύπανσης, υποβάλλεται στο πρόγραμμα συσσώρευσης λειτουργίας που καθορίζεται στο σημείο 2.4.5.1. 2.4.6.2. Ο κινητήρας που χρησιμοποιείται για την εκτέλεση του προγράμματος συσσώρευσης λειτουργίας μπορεί να είναι διαφορετικός από τον κινητήρα που χρησιμοποιείται στο στάδιο συλλογής δεδομένων· ο τελευταίος είναι πάντα ο κινητήρας για τον οποίον έχει σχεδιαστεί η προς έγκριση τύπου διάταξη αντικατάστασης για τον έλεγχο της ρύπανσης και ο κινητήρας που ελέγχεται για τις εκπομπές βάσει του σημείου 2.4.3.2. 2.4.6.3. Εάν ο κινητήρας που χρησιμοποιείται για την εκτέλεση του προγράμματος συσσώρευσης λειτουργίας παρουσιάζει μεγαλύτερο κυβισμό κατά 20 % ή περισσότερο από τον κινητήρα που χρησιμοποιείται στο στάδιο συλλογής δεδομένων, το σύστημα εξαγωγής του πρώτου κινητήρα πρέπει να εξοπλιστεί με βοηθητικό αγωγό προκειμένου να διασφαλίζεται όσο το δυνατόν περισσότερη πιστή αναπαραγωγή του ρυθμού ροής καυσαερίων του δεύτερου κινητήρα στις συνθήκες γήρανσης που έχουν επιλεγεί. 2.4.6.4. Στην περίπτωση που αναφέρεται στο σημείο 2.4.6.2, ο κινητήρας που χρησιμοποιείται για την εκτέλεση του προγράμματος συσσώρευσης λειτουργίας λαμβάνει έγκριση τύπου βάσει του κανονισμού (ΕΚ) αριθ. 595/2009. Επιπλέον, εάν η υπό δοκιμή διάταξη ή οι υπό δοκιμή διατάξεις πρόκειται να τοποθετηθούν σε σύστημα κινητήρα που λειτουργεί με ανακυκλοφορία καυσαερίων (EGR), το σύστημα κινητήρα που χρησιμοποιείται για το πρόγραμμα συσσώρευσης λειτουργίας εφοδιάζεται επίσης με σύστημα EGR. Εάν η υπό δοκιμή διάταξη ή διατάξεις δεν πρόκειται να τοποθετηθούν σε σύστημα κινητήρα που λειτουργεί με ανακυκλοφορία καυσαερίων (EGR), ούτε και το σύστημα κινητήρα που χρησιμοποιείται για το πρόγραμμα συσσώρευσης λειτουργίας εφοδιάζεται με σύστημα EGR. 2.4.6.5. Το λιπαντικό και το καύσιμο που χρησιμοποιούνται στο πρόγραμμα συσσώρευσης λειτουργίας προσομοιάζουν όσο το δυνατόν περισσότερο στο λιπαντικό και στο καύσιμο που χρησιμοποιήθηκαν κατά τη διάρκεια του σταδίου συλλογής δεδομένων το οποίο καθορίζεται στο σημείο 2.2. Το λιπαντικό συμφωνεί με τη σύσταση του κατασκευαστή του κινητήρα για τον οποίον έχει σχεδιαστεί η διάταξη ελέγχου της ρύπανσης. Τα καύσιμα που χρησιμοποιούνται πρέπει να είναι καύσιμα εμπορίου που πληρούν τις αντίστοιχες απαιτήσεις της οδηγίας 98/70/ΕΚ. Κατόπιν αιτήματος του κατασκευαστή, μπορούν να χρησιμοποιηθούν και καύσιμα αναφοράς που συμφωνούν με τον παρόντα κανονισμό. 2.4.6.6. Η συχνότητα της αλλαγής λιπαντικού για σκοπούς συντήρησης προγραμματίζεται από τον κατασκευαστή του κινητήρα που χρησιμοποιείται στο στάδιο συλλογής δεδομένων. 2.4.6.7. Εάν πρόκειται για σύστημα SCR, η έγχυση ουρίας πραγματοποιείται σύμφωνα με τη στρατηγική που καθορίζεται από τον κατασκευαστή της διάταξης αντικατάστασης για τον έλεγχο της ρύπανσης.